**LAZDIJŲ RAJONO SAVIVALDYBĖS TARYBA**

# SPRENDIMAS

# DĖL ARŪNO MARKŪNO DARBO UŽMOKESČIO NUSTATYMO

2019 m. sausio 27 d. Nr. 34-1592

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 8 punktu, Lietuvos Respublikos valstybės tarnybos įstatymo 7 straipsnio 2 dalimi, 29 straipsnio 1 ir 2 dalimis, 30 straipsnio 2 dalimi Lazdijų rajono savivaldybės taryba nusprendžia:

1. Nustatyti Arūnui Markūnui, Lazdijų rajono savivaldybės kontrolės ir audito tarnybos savivaldybės kontrolieriui:

1.1. pareiginės algos koeficientą (baziniais dydžiais) – 14,55;

1.2. 18 procentų pareiginės algos priedą už tarnybos Lietuvos valstybei stažą.

2. Nurodyti, kad:

2.1. šio sprendimo 1.1 papunktyje nustatytas pareiginės algos koeficientas (baziniais dydžiais) taikomas nuo 2019 m. sausio 1 d.;

2.2. šio sprendimo 1.2 papunktyje nurodytas priedas už stažą mokamas nuo 2019 m. sausio 1 d. iki 2019 m. balandžio 12 d. Nuo 2019 m. balandžio 13 d. priedą už tarnybos stažą sudaro vienas procentas pareiginės algos už kiekvienus tarnybos Lietuvos valstybei metus. Šio priedo suma negali viršyti 30 procentų pareiginės algos;

2.3. šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

**LAZDIJŲ RAJONO SAVIVALDYBĖS TARYBA**

**LAZDIJŲ RAJONO SAVIVALDYBĖS TARYBOS SPRENDIMO**

# „DĖL ARŪNO MARKŪNO DARBO UŽMOKESČIO NUSTATYMO“ PROJEKTO

**AIŠKINAMASIS RAŠTAS**

2019-01-21

# Lazdijų rajono savivaldybės tarybos sprendimo projektas „Dėl Arūno Markūno darbo užmokesčio nustatymo“ parengtas vadovaujantis Lietuvos Respublikos vietos savivaldos įstatymu bei Lietuvos Respublikos valstybės tarnybos įstatymu.

Šio projekto tikslas – nustatyti Arūnui Markūnui, Lazdijų rajono savivaldybės kontrolės ir audito tarnybos savivaldybės kontrolieriui, pareiginės algos koeficientą (baziniais dydžiais) bei priedo už tarnybos Lietuvos valstybei stažą dydį.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Juridinio skyriaus vyr. specialistė Adelė Sukackienė.

Juridinio skyriaus vyr. specialistė Adelė Sukackienė